Eg. — Ptolemaïs Hermiou (El Manshāh) — 285-246 BC — Milne 18,9284; Prose 6 — SB 5.8855
Region: Egypt, Nubia and Cyrenaïca — Egypt and Nubia

εδοξεν τεχνιταις τοις περι τον διονυσον και θεους αδελφους επειδη λυσιμαχος πτολεμαιου σωστρατευς ο ιππαρχης και πρυτανις δια βιου την τε εις τον βασιλεα και τους τουτου γονεις ευνοιαν και προτερον μεν ετι και νυν δε δια πλειονων αποδεδεικται και προς τον διονυσον και τους αλλους θεους ευσεβως και οσιως διακειμενος τυγχανει τοις τε τεχνιταις φιλανθρωπως απαντα χρηται και κατ ιδιαν εκαστου και κατα κοινον παντων αντιλαμβανεται προθυμως και εκτενως εαυτον συνεπιδιδους εις το συναυξεσθαι το τεχνιτευμα καλως δ εχει τους τοιουτους των ανδρων επισημαινομενους τιμαν ταις πρεπουσαις τιμαις δεδοχθαι τωι κοινωι των περι τον διονυσον τεχνιτων ων και τα ονοματα υπογεγραπται στεφανωσαι λυσιμαχον κιττου στεφανωι κατα τα πατρια τη του περιτιου μηνος τοις διονυσιοις αρετης ενεκα και ευσεβειας της εις τε βασιλεα πτολεμαιον και τον διονυσον και τους αλλους θεους και ευνοιας της εις τον βασιλεα και τους τουτου γονεις και τη[ς] εις τους τεχνιτας τυχηι τηι αγαθηι. αναθειναι δ αυτ[ου] και εικονα γραπτην εν τη προσταδι του πρυτανειου. αναγραψαι δε και τον γραμματεα του κοινου δημαρχον το ψηφισμα τοδε εις στηλην και αναθειναι προ του νεω του διονυσου το δ εις ταυτ αναλωμα δουναι τον οικονομον σωσιβιον. ζωπυρος ο προς τοις ιεροις της τριετηριδος και αμφιετηριδος και τουτου αδελφοι διονυσιος ταυρινος. τραγωδιων ποιηται φαινιππος διογνητος. κωμωιδιων ποιηται στραταγος μουσαιος. επων ποιηται δημαρχος θεογενης αρτεμιδωρος. κιθαρωιδος μενιππος. κιθαριστης ηρακλειτος. ορχηστης πτολεμα[ιος]. --- τραγωδος μητροδωρος. κωμωιδοι τελεμαχος αγαθοδωρος απολ[λωνιο]ς ασκληπιο[δ]ωρος απολλωνιου απο[λλ]ωνιος διοδωρος. συναγωνισται τραγικοι απολλωνιδης αρχωνος κλειτος τολεμαιος [ζω]πυρος. [χορ]οδιδ[α]σκ[αλος] --- αυλητης τραγικο[ς] θραικιδης. σαλπικτης θρασυμαχος. σκευοποιος βατων. προξενοι δημητριος φαιδιμος αρτεμ[ιδωρος] σπουδι[αιος] διονυσιο[ς]. φιλοτεχνιται δημητριος στεφανος λεων αρτεμιδωρος δημητριος αριστονους ---.